Kailash Satyarthi

Kailash Satyarthi (hindi: कैलाश सत्यार्थी; født 1954) er en indisk barnerettighetsaktivist. I 2014 ble han sammen med Malala Yousafzai tildelt Nobels fredspris «for deres kamp mot undertrykkelse av barn og ungdom og for alle barns rett til utdannelse».Den norske nobelkomitees offentliggjøring av pristildelingen , besøkt 10. oktober 2014 

I 1980 ble han generalsekretær for Bonded Labour Liberation Front / Bachpan Bachao Andolan.Angaben auf der Seite des Menschenrechtspreises der Friedrich-Ebert-Stiftung , lest 10. oktober 2014 I 1989 stiftet han «Den sørasiatiske allianse mot barneslaveri» (South Asian Coalition on Child Servitude, SACCS), som ved opprettelsen hadde medlemsorganisasjoner i India, Pakistan, Nepal, Bangladesh, Bhutan og Sri Lanka.

Til sammen skal flere titusener barnearbeidere være løslatt gjennom aksjoner fra SACCS og underorganisasjonene.Geir Arne Ruud, Arne Iversen: Reddet fra barnearbeid, Verdens Gang 23. februar 1995. Lest 10. november 2014

Satyarthi har også skapt Rugmark, senere GoodWeave International, som er en organisasjon som søker å stoppe barnearbeid i teppeindustrien.

 Utmerkelser 

 1985: The Trumpeter Award (USA)
 1994: Aachens fredsprisArchiv des Aachener Friedenspreises mit Angaben zum Preisträger, lest 10. oktober 2014 (Tyskland)
 1995: Robert F. Kennedys menneskerettighetspris (USA)
 1999: Friedrich Ebert-stiftelsens menneskerettspris (Tyskland)
 2002: Wallenbergmedaljen, tildelt av University of Michigan (USA)
 2006: Freedom Award (USA)
 2007: Anerkjent på listen over Heroes Acting to End Modern Day Slavery av USAs utenriksdepartement
 2007: Det italienske senatets medalje
 2008: Alfonso Comin-prisen (Spania)
 2009: Defenders of Democracy Award (USA)
 2014: Nobels fredspris sammen med Malala Yousafzai

 Referanser 

 Eksterne lenker 




Kategori:Personer fra Vidisha District i Madhya Pradesh
Kategori:Indiske menneskerettighetsaktivister
Kategori:Organisasjonsledere
Kategori:Indiske ingeniører
Kategori:Nobelprisvinnere (fred)
Kategori:Nobelprismottakere i 2014